Miza majoră a legii pensiilor militare și cât va costa principiul contributivității în Apărare: ”Solidaritatea socială nu mai are nicio legătură”
Proiectul de lege privind actualizarea cuantumului pensiilor militare de stat a trecut marți, 29 octombrie, de votul Camerei Deputaților, cu 231 de voturi „pentru” și 31 „împotrivă”, urmând să meargă la Senat. Legea a intrat la dezbatere și vot în procedură de urgență, deși Guvernul a criticat proiectul, motivând că prevederile cuprinse în actul normativ ar putea fi neconstituționale și că ar presupune cheltuieli anuale de aproximativ 900 de milioane euro.